[{"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Ymgyrch baw cw\u0302n Cadwch Gymru\u2019n Daclus yn rhoi olion pawennau pinc llachar gerllaw biniau ar draws y wlad."}, {"text_idx": "#000007", "text": "Mae ymgyrch \u2018gadewch olion pawennau yn unig\u2019 yn seiliedig ar ymchwil gan arbenigwyr newid ymddygiad i \u2018ysgogi\u2019 pobl i wneud y peth iawn a glanhau ar o\u0302l eu hanifeiliaid anwes."}, {"text_idx": "#000008", "text": "Olion pawennau pinc llachar yn arwain at finiau yw\u2019r cam nesaf wrth ysgogi pobl i waredu eu baw cw\u0302n yn gyfrifol. Mae\u2019n un o ymyriadau niferus Cadwch Gymru\u2019n Daclus i frwydro yn erbyn baw cw\u0302n ar draws Cymru, ynghyd ag arwyddion pinc llachar, posteri a sticeri biniau."}, {"text_idx": "#000009", "text": "Er yr amcangyfrifir bod naw allan o ddeg o berchnogion cw\u0302n yn glanhau ar o\u0302l eu hanifeiliaid anwes, mae baw cw\u0302n yn dal yn broblem barhaus mewn cymunedau ar draws y wlad. Gall baw cw\u0302n beryglu iechyd pobl a nifer o anifeiliaid eraill hefyd.\nEr mwyn hyrwyddo perchnogaeth cw\u0302n cadarnhaol a chyfrifol i\u2019r nifer fach o berchnogion cw\u0302n nad ydynt yn glanhau ar o\u0302l eu hanifeiliaid anwes, mae olion pawennau pinc llachar yn cael eu paentio ar draws Cymru i arwain pobl yn hawdd i\u2019r bin agosaf.\nYnghyd a\u0302\u2019r olion pawennau trawiadol hyn, ceir sticeri biniau ac arwyddion i\u2019w wneud mor hawdd a\u0302 phosibl i bobl ddod o hyd i fin baw cw\u0302n a gwneud y peth iawn."}, {"text_idx": "#000011", "text": "Fe wnaeth y myfyrwyr fwynhau cymryd rhan yn yr ymgyrch gwerth chweil hwn gyda swyddog prosiect lleol Cadwch Gymru\u2019n Daclus. Roedd yn rhagorol iddynt ddysgu am effaith baw cw\u0302n a sut i waredu baw ci yn iawn.\nBydd yr olion pawennau pinc llachar yn ei wneud yn haws i gerddwyr cw\u0302n ddod o hyd i\u2019r bin agosaf a gwaredu baw eu ci yn gyfrifol. Rydym wrth ein bodd yn helpu i gadw ein cymuned leol yn la\u0302n ac yn rhydd rhag sbwriel \u2013 os ydych yn cerdded eich ci o amgylch Pwll Brickfields, bagiwch a biniwch eich baw ci."}]